**Tájékoztatás a képzést szervező intézményeknek**

A 10145005 számú Sportedző (jégkorong sportágban) megnevezésű szakképesítés megszerzésére irányuló szakmai képzéseket megalapozó programkövetelmény 6-os pontja rendelkezik a szakmai képzés megkezdéséhez szükséges bemeneti feltételekről.

A 6.4-es pontban felsorolja azokat a feltételeket, amelyek esetében a Magyar Jégkorong Szövetség (továbbiakban: MJSZ) közreműködése szükséges.

A képzést szervező intézményekbe történő jelentkezésekhez szükséges szakmai ajánlást a jelentkezők részére az MJSZ abban az esetben állít ki, ha

* a képzést szervező intézmény az MJSZ honlapján elérhető Jelentkezési feltételek „c.” dokumentumban bemutatott példa alapján összeállított alkalmassági szintfelmérő tesztet előzetesen az MJSZ részére jóváhagyás céljából megküldte,
* azt az MJSZ validálta, és
* a jelentkező megfelelt minősítést szerzett.

A fent említett dokumentumban példákkal illusztráltuk az elméleti teszt összeállításához szükséges kérdéseket. A gyakorlati részben megfogalmazott feladatok kötelező érvényűek, azokon változtatni nem lehet.

A tesztek validálását az MJSZ Sportigazgatósága végzi és 8 munkanapon belül a képzést szervező intézmény részére elektronikus formában visszaigazolja vagy szakmailag indokolt esetben a tesztek korrigált változatát megküldi.

Az tesztek elküldésekor a kérdések mellett a jó válaszokat is meg kell adni.

Az alábbi email címre várjuk a teszteket a Sportigazgatóságnak címezve:

info@icehockey.hu

MJSZ Sportigazgatóság